da da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de da da da en da da da da da da da da da da da da da da da da da da da da da da da da da da da da da da da sv da da da da da da sv da da da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Aktiviteter i Halskov Vænge og ved Østersøen
Halskov Vænge er overskuelig og opleves bedst til fods fra den afmærkede vandrerute. Du er også velkommen på cykel eller til hest, så længe du holder dig på skovvejene. Midt i skoven ligger et lille museum med en udstilling, der viser, hvordan dysser og gravhøje ser ud indeni.
Se vandre- og cykelruter, hundeskove, badestrande m.m. på udinaturen.dk
Halskov Vænge og naturperler ved Falsters Østkyst
Se hele skoven fra vandreruten
Halskov Vænge er en af Danmarks fineste fortidsmindeskove. Her er stendysser og gravhøje, så langt øjet rækker. Du kommer rundt til alle skovens seværdigheder, hvis du følger den afmærkede vandrerute. Den udgår fra p-pladsen, løber gennem området med fortidsminderne og videre ud til Halskov enge, forbi det lille museum og de højryggede agre og ender igen ved p-pladsen. På din vej rundt lægger du måske mærke til de udskårne trædyr - men du skal have øjnene med dig.
Kør på cykel ad skovvejen til Halskov Enge
Kommer du på cykel, kan du køre ad skovvejen gennem skoven forbi museet og videre ud til Halskov Enge.
Lad hesten holde pause ved bindebommen på p-pladsen
Du må gerne ride i Halskov Vænge, men kun på skovvejen ud til Halskov Enge. Ved p-pladsen findes en bindebom til hesten, hvis du vil holde en hvilepause.
Nyd din madpakke eller grill din frokost ved madpakkehuset midt i skoven
Har du madpakke med, kan du nyde den i madpakkehuset ved det lille museum midt i skoven.
Du kan også grille på bålpladsen ved siden af madpakkehuset. Husk at medbringe brænde.
Aktiviteter ved Ulslev Strand
Ved Ulslev Strand er der et grønt område omgivet af levende hegn. Her finder du også borde/bænke, bålplads, madpakkehus og naturlegeplads.
Fin badestrand ved Ulslev Strand
Om sommeren er Ulslev Strand et fint sted at bade. Her går sandstranden over i en lav havskrænt. Stranden er bred med ret lavt vand og kun enkelte store sten et stykke ude. Det er også fint at snorkle fra stranden. I ålegræsset kan du møde de sære fisk tangnål og tangsnarre.
Cykelruterne 8 og 9 passerer Ulslev Strand
De nationale cykelruter 8 og 9 langs Falsters østkyst fører forbi Ulslev Strand.
Er du til hest, kan du give hesten et hvil i pausefolden.
Se på fugle ved stranden
Om efteråret kan du se ederfugle og vadefugle på træk langs kysten. Husk kikkert!
Fisk hornfisk og havørred fra stranden
Langs Falsters østkyst er der gode muligheder for at fiske. I maj kan du fange hornfisk ved Ulslev Strand. Forår og efterår kan du være heldig at få en havørred på krogen. Husk at købe fisketegn
Læs mere på fisketegn.dk
Aktiviteter ved Havlykke Strand
Ca. 2 km syd for Ulslev Strand finder du Havlykke Strand, hvor der er en fin primitiv overnatningsplads med bålplads og bord/bænke.
Om foråret myldrer krattet og buskene ved klinterne med småfugle. I sensommeren kan du opleve rastende vadefugle i strandkanten. Om efteråret presser vestenvinden mange trækfugle ud mod kysten. På dage med vestenvind kan du ved Havlykke opleve endeløse strømme af fugle på vej mod syd. Husk kikkert!
Læs mere om dyrene i Halskov Vænge
Gå tur på diget
Ved Havlykke kan du gå en tur på diget, som blev bygget efter stormflodskatastrofen i 1872. På turen får du overblik over land og hav på samme tid. Bemærk, at det ikke er tilladt at cykle på diget.
Udforsk livet under vandet
Havlykke Strand er et godt sted at snorkle. Bag de store sten kan du møde flokke af pungrejer. I ålegræsset lever fiskearterne tangnål og tangsnarre.
Få en hornfisk på krogen
I maj og juni kan du fiske hornfisk fra stranden ved Havlykke. Chancen for at få bid er størst ved fralandsvind. Og både for- og efterår er der gode muligheder for at få havørred på krogen. Husk fisketegn.
Læs mere på fisketegn.dk
Lupinparken er et stort grønt område midt i turistområdet Marielyst. Stedet er indrettet som et udendørs fitnesscenter med sundhedsplads og sundhedsspor for de voksne. På naturlegepladsen kan børnene få brændt energi af eller tage smartphonen med på skattejagt.
Den fine badestrand ved Marielyst ligger kun få minutters gang fra Lupinparken.
Mere om Halskov Vænge:
Kort med seværdigheder Dyr og planter Året rundt Historie Praktisk
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden